《署中寄怀兄弟》
明代·袁应文

一别已数载，逢人问起居。更无将去物，惟有寄来书。

日蔼棠阴暖，山高雁影疏。莫教三径废，迟我共耕锄。

作者简介：袁应文，字仲奎。一字聚霞。东莞人。明神宗万历元年（一五七三）举人，授福建沙县知县，擢御史，出为贵州佥事，历仕贵州按察使。年八十二卒。清道光《广东通志》卷二八一有传。